Skolehager

Skolehager er mindre hagebruk som er knyttet til en skole for kultivering, drift og læring for skolens elever. I en skolehage har elevene mulighet til å lære ved å gjøre; såing, dyrking, vedlikehold og høsting. Skolehagen kan være en læringsarena knyttet til undervisning, gjerne tverrfaglig, for eksempel naturfag og mat og helse.

Skolehager i Norge 
Skolehager knyttet til skoler i norske byer der elevene ikke har samme mulighet for å oppleve de samme prosessene som på landet har røtter tilbake til tidlig 1900. Bryn skole i Oslo har hovedstadens eldste skolehage som fortsatt er i bruk, fra 1907. Hagen ble etablert under ledelse av overlærer Ole Devik. Devik reiste landet rundt, holdt foredrag og fikk i stand skolehager flere steder i Norge. Han ble kalt skolehagens far i Aker.

Geitmyra er en av Oslos mest kjente skolehager og nyttes av en rekke skoler i byen. Antall skolehager for øvrig er redusert til bare noen få.

Referanser

Utdanning i Norge
Hager
Hagebruk